NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 2327/2011

**399a**

# S p o l o č n á s p r á v a

výborov Národnej rady Slovenskej republiky o výsledku prerokovania vládneho návrhu zákona o orgánoch štátnej správy v oblasti daní, poplatkov a colníctva (tlač 399) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 554 z 12. júla 2011 pridelilavládny návrh zákona o orgánoch štátnej správy v oblasti daní, poplatkov a colníctva (tlač 399) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre verejnú správu a regionálny rozvoj

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona o orgánoch štátnej správy v oblasti daní, poplatkov a colníctva (tlač 399) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* Ústavnoprávny výbor Národnej rady Slovenskej republiky (uzn. č. 271 zo dňa 24. augusta 2011)
* Výboru Národnej rady Slovenskej republiky pre verejnú správu a regionálny rozvoj (uzn. č. 107 zo dňa 26. augusta 2011)

1. Výbor Národnej rady Slovenskej republiky pre financie a rozpočet **neprijal** platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov v súlade s § 52 ods. 4 zákona NR SR č. 350/1996 Z. z. o rokovacom poriadku v znení neskorších predpisov (celkový počet 13 poslancov, prítomných 12, za návrh hlasovali 6 poslanci, 0 poslancov bolo proti a 6 sa zdržali hlasovania)

**IV.**

Z uznesenia výboru Národnej rady Slovenskej republiky uvedeného pod bodom III. tejto správy vyplynuli tieto pozmeňujúce a doplňujúce návrhy.

1. K § 2 ods.2

V poznámke po čiarou k odkazu 3 na konci pripojiť slová „ Zákon č. 652/2004 Z. z.“.

Ide o legislatívno-technickú úpravu. Taxatívnu konštrukciu poznámky po čiarou k odkazu 3 treba rozšíriť o zákon č. 652/2004 Z. z. o orgánoch štátnej správy v colníctve a  o zmene a doplnení niektorých zákonov ako to aj vyplýva z aj dikcie § 2 ods. 2, ktorý predpokladá, že informácie, ktoré spracúva finančná správa podliehajú režimu nielen zákona č. 479/2009 Z.z. o orgánoch štátnej správy v oblasti daní a poplatkov a o zmene a doplnení niektorých zákonov.

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

2. K § 3 ods. 1 písm. i) (poznámka pod čiarou k odkazu 6)

V poznámke pod čiarou k odkazu 6 vložiť za slová „Mimoriadne vydanie Ú. v. EÚ, kap. 2/zv. 6“ čiarku a tieto slová: „Ú. v. ES L 253, 11.10.1993“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

3. K § 3 ods. 1 písm. j)

V § 3 ods. 1 písm. j) slová „v písmenách a) až f)“ nahradiť slovami „v písmenách a) až e)“.

Ide o významové precizovanie navrhovaného vymedzenia pôsobnosti Ministerstva financií Slovenskej republiky pri rešpektovaní princípov správneho konania – sui generis – správy daní a zásady dvojstupňového konania.

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

4. K § 4 ods. 1

V § 4 ods. 1 slovo „Bratislava“ nahradiť slovami „Banská Bystrica“.

Vzhľadom na celoslovenskú pôsobnosť finančného riaditeľstva sa javí vhodným umiestniť tento ústredný orgán v centre územia Slovenskej republiky.

**Ústavnoprávny výbor NR SR**

**Gestorský výbor odporúča neschváliť.**

5. K § 4 ods. 2 písm. w)

V § 4 ods. 2 písm. w) slová „osobitným predpisom 28)“ nahradiť slovami „osobitnými predpismi“.

Ide o legislatívno-technickú úpravu.

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

6. K § 4 ods. 3(poznámky pod čiarou k odkazom 10, 11, 20 a 23)

V poznámke pod čiarou k odkazu 10 vložiť za slová „Mimoriadne vydanie Ú. v. EÚ, kap. 2/zv. 4“ čiarku a tieto slová: „Ú. v. ES L 302, 19.10.1992“.

V poznámke pod čiarou k odkazu 11 vložiť za slová „Mimoriadne vydanie Ú. v. EÚ, kap. 2/zv. 16“ čiarku a tieto slová: „Ú. v. EÚ L 102, 7.4.2004“.

V poznámke pod čiarou k odkazu 20 vložiť za slová „Mimoriadne vydanie Ú. v. EÚ, kap. 2/zv. 13“ čiarku a tieto slová: „Ú. v. EÚ L 196, 2.8.2003“.

V poznámke pod čiarou k odkazu 23 pri uvádzaní publikačného zdroja nariadenia (ES) č. 1276/2008 pripojiť na konci slová „v platnom znení“.

Ide o legislatívno-technické úpravy súvisiace so zaužívaným spôsobom uvádzania informácie o publikácii právne záväzných aktov Európskej únie v úradnom vestníku a uvádzania právne záväzných aktov Európskej únie, ktoré sa v prípade jednej alebo viacerých novelizácií uvádzajú s dodatkom „v platnom znení“.

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

7. K § 5 ods. 3(poznámka pod čiarou k odkazu 35)

V poznámke pod čiarou k odkazu 35 vložiť za slová „Mimoriadne vydanie Ú. v. EÚ, kap. 15/zv. 3“ čiarku a tieto slová: „Ú. v. ES L 61, 3.3.1997“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

8. K§ 5 ods. 4

V § 5 ods. 4 v prvej vete slovo „riaditeľ“ nahradiť slovami „riaditeľ Kriminálneho úradu finančnej správy (ďalej len „riaditeľ“) a v druhej vete slová „Riaditeľa kriminálneho úradu finančnej správy“ nahradiť slovom „Riaditeľa“.

Ide o dôsledné rešpektovanie pravidiel pre zavedenie legislatívnej skraty v texte zákona (8. bod Legislatívnych pokynov tvorby zákona - príloha č. 2 k legislatívnym pravidlám tvorby zákonov č.19/1997 Z. z. ).

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

9. K § 5 ods. 5

V § 5 ods. 5 slová vypustiť slová „Kriminálneho úradu finančnej správy“.

Súvisí s navrhovanou zmenou v § 5 ods. 4.

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

10. K § 5 ods. 6

V § 5 od. 6 vypustiť za slovom „riaditeľa“ slová „Kriminálneho úradu finančnej správy“.

Súvisí s navrhovanou zmenou v § 5 ods. 4

**Ústavnoprávny výbor NR SR**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K § 8 ods. 4

V § 8 ods. 4 slová „Finančného riaditeľstva Slovenskej republiky“ nahradiť slovami „finančnej správy“.

Ide o terminologické zosúladenie pojmu s ustanovením § 3 ods. 1 písm. g) návrhu zákona.

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,5,6,7,8,9,10,11 hlasovať s návrhom gestorského výboru **schváliť**.

O bode spoločnej správy č. 4 hlasovať s návrhom gestorského výboru **neschváliť**.

**V.**

Gestorský výbor na základe stanovísk výborov k vládnemu návrhu zákona o orgánoch štátnej správy v oblasti daní, poplatkov a colníctva (tlač 399) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládnom návrhu zákona o orgánoch štátnej správy v oblasti daní, poplatkov a colníctva (tlač 399) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona o orgánoch štátnej správy v oblasti daní, poplatkov a colníctva (tlač 399a) bola schválená uznesením gestorského výboru č. 240 z 31. augusta 2011. Výbor určil poslanca **Ondreja Mateja** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 31. augusta 2011

**Ondrej M a t e j**

**podpredseda**

**Výboru NR SR pre financie a rozpočet**